|  |
| --- |
| РЕПУБЛИКА СРБИЈА |
| АУТОНОМНА ПОКРАЈИНА ВОЈВОДИНА |
| ОПШТИНА СРБОБРАН |
| ПРЕДСЕДНИК |
| Број:06-50-1/2020-II |
| Дана:26.06.2020. године |
| 21480 Србобран, Трг слободе 2 |
| Тел: 021/730-020; факс: 021/731-079 |
| E-mail: srbobran@eunet.rs |

На основу члана 59 Закона о запошљавању и осигурању за случај незапослености („Службени гласник РС“, бр. 36/2009, 88/2010, 38/2015, 113/2017 и 113/2017 – др. закон), члана 63 Статута општине Србобрана ("Службени лист општине Србобран" број 4/2019 и 20/2019), Споразума о уређивању међусобних права и обавеза у реализацији програма или мера активне политике запошљавања за 2020. годину, број 0400-101-14/2020, закљученог 11.05.2020. године са Националном службом за запошљавање, Филијала Нови Сад, Локалног акционог плана плана за запошљавање општине Србобран за 2020. годину ("Службени лист општине Србобран" број 5/2020) и Одлуке о буџету општине Србобран за 2020. годину ("Службени лист општине Србобран" број 20/2019 и 9/2020), председник општине Србобран доноси

**ОДЛУКУ**

**О ОДОБРАВАЊУ СПРОВОЂЕЊА ЈАВНИХ РАДОВА**

**ОД ИНТЕРЕСА ЗА ОПШТИНУ СРБОБРАН У 2020. ГОДИНИ**

1. Одобравају се средства за организовање спровођења јавних радова од интереса за Општину Србобран у 2020. години, ради запошљавања 10 лица са евиденције незапослених лица, за спровођење 3 пројекта јавних радова, у укупном износу од 2.600.000,00 динара.

Средства су обезбеђена Одлуком о буџету Општине Србобран за 2020. годину („Службени лист Општине Србобран“, број 20/2019 и 9/2020) и преносиће се Националној служби за запошљавање у складу са захтевима за пренос средстава, које ће испостављати Национална служба за запошљавање - Филијала Нови Сад.

1. Средства из тачке 1. став 1. ове одлуке одобравају се следећим послодавцима - извођачима јавних радова:

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред. бр** | **Број предмета** | **Подносилац пројекта и извођач јавног рада** | **Назив пројекта** | **Област** | **Дужина трајања** | **Укупан број одобрених лица** | **Укупна средства** |
| **1** | 10-8-2/2020-II | Месна заједница Србобран | Кошење јавних површина у Србобрану | Одржавање и заштита животне средине | 5 месеци | 5 лица | 1.300.000,00 динара |
| **2** | 10-8-1/2020-II | Месна заједница Турија | Одржавање великих зелених површина у близини насељеног места Турија и око Бељанске баре | Одржавање и заштита животне средине | 5 месеци | 3 лица | 780.000,00 динара |
| **3** | 10-8-3/2020-II | Месна заједница Надаљ | Одржавање зелених површина у насељеном месту Надаљ | Одржавање и заштита животне средине | 5 месеци | 2 лица | 520.000,00 динара |

1. У року од 30 дана од дана доношења ове одлуке закључиће се уговори којима се регулишу међусобна права и обавезе у вези реализације спровођења јавних радова од интереса за Општину Србобран у 2020. години, између Општине Србобран, Националне службе за запошљавање - Филијале у Новом Саду и послодавaца – извођача јавних радова из тачке 2. ове одлуке.
2. Послодавци - извођачи јавних радова из тачке 2. ове одлуке дужни су да представницима Општине Србобран и Националне службе за запошљавање - Филијале у Новом Саду у сваком моменту омогуће контролу реализације јавних радова и увид у потребну документацију.
3. Ову одлуку објавити на званичном сајту Општине Србобран.

|  |  |
| --- | --- |
| Доставити: | ОПШТИНА СРБОБРАН |
| 1. НСЗ, филијала Нови Сад, | Председник општине |
| 2. Одељењу за привреду, буџет и финансије, | \_\_\_\_\_\_\_\_\_\_\_\_\_\_\_\_\_\_\_\_\_ |
| 3. Послодавцима и | Радивој Парошки |
| 4. Архиви |  |